Diari Oficial de la Generalitat Valenciana


Sumari del DOGV 5746, del 21-04-2008 (2008/3677)

Informació pública de l'aprovació de les bases particulars per a l'adjudicació per procediment obert i concurs del Programa d'Actuació Integrada de la Unitat d'Execució 10-UE-T i Sòl Urbà al Costat de l'Avinguda dels Germans Bou.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5746

Data del DOGV
:   21-04-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/3677


Data del document
:   22-02-2008

Organisme emissor
:   Ajuntament de Castelló de la Plana

Tipus de document
:   Informació Pública

Descriptors 

:   * Castelló de la Plana
    * administració local
    * pla d'urbanisme

Informació pública de l'aprovació de les bases particulars per a l'adjudicació per procediment obert i concurs del Programa d'Actuació Integrada de la Unitat d'Execució 10-UE-T i Sòl Urbà al Costat de l'Avinguda dels Germans Bou. [2008/3677]
L'Ajuntament en ple de Castelló de la Plana, en data 21 de febrer de 2008, va adoptar l'acord següent:
«1) L'1 de febrer de 2006 va entrar en vigor la Llei 16/2005, de 20 de desembre, Urbanística Valenciana.
2) La norma mencionada preveu que l'ordenació del procés de gestió, urbanització i edificació del sòl es regule per mitjà de programes d'actuació integrada i aïllada.
3) Per a l'adjudicació dels programes d'actuació integrada, per gestió indirecta, en compliment de les exigències legals, es van elaborar i es van aprovar en data 26 de juliol de 2007 les bases generals per a l'adjudicació de programes d'actuació integrada, per gestió indirecta, en el terme municipal de Castelló de la Plana, que van ser publicades en el Butlletí Oficial de la Província número 120, de data 29 de setembre de 2007.
4) En data 31 de maig de 2005, la mercantil Gestinine, SL, va presentar alternativa tècnica de programa per al desenvolupament de la unitat d'execució 10-UE-T i en data 20 de setembre va presentar una plica. Per la seua banda, en data 23 de setembre de 2005 la mercantil Construcciones Castellón, SAU, va presentar una plica a l'alternativa inicialment presentada.
5) L'Ajuntament en ple, en data 23 de febrer de 2006, va acordar retrotraure les actuacions del programa d'actuació integrada presentat per a desenvolupar la unitat d'execució 10-UE-T, al moment de la petició d'inici del procediment i,
Tenint en compte que:
I. L'alternativa presentada per Gestinine, SL, tenia com a objecte l'àmbit de la unitat d'execució 10-UE-T. No obstant això, els tècnics municipals han advertit la necessitat actuar simultàniament sobre el sòl urbà confrontant a fi de connectar la zona de forma més adequada, per la qual cosa cal rebutjar la documentació presentada per al desenvolupament de la unitat d'execució 10-UE-T.
II. L'article 130.6 de la Llei Urbanística Valenciana, que regula l'inici del procediment per a la gestió indirecta dels programes d'actuació integrada, estableix que l'Ajuntament podrà acordar d'ofici, sense necessitat de petició particular, la gestió indirecta d'una actuació integrada, i iniciar els tràmits.
III. D'acord amb l'article 131 de la Llei Urbanística Valenciana, s'han elaborat les bases particulars per a l'adjudicació per procediment obert i concurs del programa d'actuació integrada per gestió indirecta de la unitat d'execució 10-UE-T i sòl urbà, juntament amb l'avinguda dels Germans Bou del Pla General Municipal d'Ordenació Urbana de Castelló de la Plana.
Atès el caràcter de contracte administratiu especial disposat en l'article 286-1.d del Reglament d'Ordenació i Gestió Territorial i Urbanística, les bases particulars s'han sotmés a informe de l'oficial major i d'Intervenció General, que n'han informat favorablement.
IV. Els articles 131.2 i 132.1 de la Llei Urbanística Valenciana estableixen que en el mateix acord en què es decidisca obrir el procediment per a la gestió indirecta d'un programa d'actuació integrada, s'aprovaran les bases particulars reguladores i s'ordenarà la publicació del corresponent anunci de concurs, així com del contingut de les bases particulars.
V. L'article 130.3 de la Llei Urbanística Valenciana determina que serà el Ple el competent per a acordar, entre altres coses, l'inici del procediment per a la gestió indirecta del programa, per la qual cosa escau començar aquest procediment i aprovar les bases particulars.
Per tot això, vistos els informes suara esmentats i l'informe de l'arquitecta municipal, assessora de Planejament i Gestió i de l'assessora jurídica de l'Agència de Desenvolupament Urbanístic, a proposta del vicealcalde i amb l'informe de la Comissió de Ple de Desenvolupament de la Ciutat, Sostenibilitat, Medi Ambient, Habitatge i Serveis Urbans, s'acorda:
1) Rebutjar l'alternativa tècnica i plica presentades per Gestinine, SL, i la plica presentada per Construcciones Castellón, SAU, per al desenvolupament de la unitat d'execució 10-UE-T, pels motius abans exposats.
2) Començar el procediment de concurs per mitjà de gestió indirecta del programa d'actuació integrada de la unitat d'execució 10-UE-T i sòl urbà juntament amb l'avinguda dels Germans Bou del Pla General Municipal d'Ordenació Urbana de Castelló de la Plana.
3) Aprovar les bases particulars per a l'adjudicació per procediment obert i concurs de l'esmentat programa d'actuació integrada.
4) Publicar el text íntegre de les Bases particulars en el Butlletí Oficial de la Província, en el Diari Oficial de la Comunitat Valenciana i en la pàgina web municipal, a efectes de recursos.
5) Publicar l'anunci del concurs en el Tauler d'Anuncis de l'Ajuntament, premsa, pàgina web municipal, Butlletí Oficial de la Província, Butlletí Oficial de la Unió Econòmica i Diari Oficial de la Comunitat Valenciana.»
Contra l'acte que es publica, que posa fi a la via administrativa, es pot interposar recurs potestatiu de reposició en el termini d'un mes davant de l'òrgan que l'ha dictat (art. 52 de la Llei 7/1.985, de 2 d'abril, Reguladora de les Bases del Règim Local modificat per lleis 11/1999 i 57/2003 i 107 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificats per Llei 4/1999) o, alternativament, recurs contenciós administratiu davant del Jutjat Contenciós Administratiu de Castelló, dins del termini de dos mesos (arts. 52 de la Llei 7/1985, de 2 d'abril, Reguladora de les bases de règim local, modificada per les Lleis 11/1999 i 57/2003 i 8, 45 i 46 de la Llei 29/1998, de 13 de juliol, Reguladora de la Jurisdicció Contenciosoadministrativa, modificada per Llei Orgànica 19/2003, de 23 de desembre). En ambdós casos, el termini es computarà des de l'endemà del dia en què es publique en el Diari Oficial de la Comunitat Valenciana el present anunci.
Bases particulars reguladores del concurs en procediment obert per a l'adjudicació del Programa d'Actuació Integrada per Gestió Indirecta de la Unitat d'Execució 10-Ue-T i Sòl Urbà al Costat de l'Avinguda Germans Bou del Pla General d'Ordenació Urbana de Castelló de la Plana
Índex
I. Objecte de programació.
II. Ordenació urbanística vigent.
III. Necessitats i objectius de la programació
IV. Fitxa de gestió. Directrius d'evolució urbana i ocupació del territori.
V. Criteris i objectius urbanístics i territorials del planejament. Directrius i estratègies que cal observar per l'ordenació.
VI. Objectius de l'edificació privada.
VII. Prescripcions tècniques mínimes dels documents d'ordenació i gestió.
VIII. Variants a les prescripcions tècniques urbanístiques mínimes.
IX. Prescripcions tècniques mínimes que haurà de tindre en compte el projecte d'urbanització.
X. Terminis de desplegament i execució del programa d'actuació integrada.
XI. Preu de licitació.
XII. Model de proposició.
XIII. Proposicions i documentació complementària.
XIV. Documentació que cal valorar.
XV. Lloc i termini de presentació de proposicions.
XVI. Mesa de contractació.
XVII. Criteris objectius d'adjudicació.
XVIII. Garantia definitiva.
XIX. Formalització del contracte.
XX. Prerrogatives municipals.
XXI. Compliment i resolució.
XXII. Termes en què s'efectuarà l'adjudicació connexa o condicionada.
XXIII. Ordre jurisdiccional competent.
XXIV. Normativa aplicable.
XXV. Suspensió de llicències i programes.
I. Objecte de la programació
Les presents bases particulars tenen com a objecte regular les condicions de caràcter tècnic, jurídic, econòmic, temporal i administratiu, per a la selecció, per mitjà de concurs, d'una proposta de programa d'actuació integrada i un urbanitzador a fi de desenvolupar urbanísticament la unitat d'execució 10-UE-T, situada entre les avingudes del Mar i Germans Bou. Tot això tenint en compte que la relació jurídica que uneix l'urbanitzador i l'administració Local és la d'un contracte administratiu especial, sotmetent-se en tot el no previst en la normativa urbanística al que disposa la legislació de contractes de les administracions públiques.
Als efectes de l'art. 131.1 de la LUV, el present programa es regirà a més de per les previsions que es preveuen en les presents bases, per les bases generals de programació aprovades en el municipi de Castelló de la Plana, en sessió plenària de 26 de juliol de 2007 i publicades en el Butlletí Oficial de la Província número 120, de 29 de setembre de 2007, pel qual estableixen les normes d'urbanització del PGOU vigent i la resta de normativa que s'indique en aquests documents.
II. Ordenació urbanística vigent
1) L'ordenació urbanística estructural de la unitat d'execució 10-UE-T està definida pel Pla General d'Ordenació Urbana de Castelló de la Plana, en la seua revisió aprovada l'1 de març de 2000 i publicada en el Butlletí Oficial de la Província número 45, d'11 d'abril de 2000.
En l'esmentada unitat d'execució es preveuen com a elements de la xarxa primària:
- ZV-JL 689, amb una superfície de 14.004 m², situada en paral·lel a l'avinguda del Mar.
- Xarxa viària, C/308, que connecta l'avinguda del Mar i l'avinguda dels Germans Bou.
2) I, com a elements de l'ordenació secundària, el Pla General preveu:
- Una zona verda ZV-JL 769, de 8.067 m².
- Una zona dotacional esportiva RD-DE 480, de 26.656 m².
- Una superfície d'aprofitament lucratiu d'ús terciari, amb 61.741 m² sostre d'Edificabilidad.
La resta de la superfície destinada a xarxa viària.
3) El desenvolupament del Pla General es redactarà en un únic programa d'actuació integrada, que comprendrà la totalitat de la unitat d'execució 10-UE-T de caràcter terciari, amb una superfície de 123.482 m² subordinada al mesurament real de l'àmbit.
Als efectes de resolució dels problemes que existeixen en la zona es considera convenient la delimitació d'una actuació integrada en el sòl urbà confrontant, segons la delimitació aproximada que figura en l'esquema adjunt (Plànol 4) i la gestió i urbanització de la qual es resolguen en el mateix programa d'actuació integrada (PAI).
S'adjunta com a plànol número 1, el plànol cadastral de la zona, i com a plànol núm. 2, l'ordenació segons el PGOU.
III. Necessitats i objectius de la programació
1) Les pretensions de la programació urbanística aplicables a l'àmbit d'actuació són:
a) Ampliar l'oferta de sòl.
b) Establir una ordenació detallada, amb els següents objectius:
- Obertura de vials que resolguen els problemes d'accessibilitat en les indústries existents i configuren una profunditat edificable adequada en les illes resultants.
- Completar la zona verda fins a l'estàndard legalment exigible del 10% de la superfície de la unitat d'execució, tenint en compte que un 25% de la superfície de la xarxa primària computarà a efectes d'aquest estàndard.
Aquesta superfície que complete l'estàndard se situarà preferentment contigua a l'equipament esportiu, amb la intenció de proporcionar un espai d'accés a les esmentades instal·lacions.
- Configuració d'una zona dotacional capaç de resituar les actuals instal·lacions esportives.
En el plànol adjunt (plànol núm. 3) es proposa una solució orientativa.
c) Resoldre els accessos i les connexions amb les vies de comunicació que hi ha, d'acord amb allò que s'ha expressat en el següent apartat 2).
2) Els principals objectius de la programació són:
a) Gestionar la transformació jurídica de les finques afectades pel programa.
Als efectes de resolució dels problemes que hi ha en la zona es considera convenient la delimitació d'una actuació integrada amb el sòl urbà contigu, segons la delimitació aproximada que figura en l'esquema adjunt (Pla 3) i la gestió i urbanització de la qual es resolguen en el mateix programa d'actuació integrada (PAI).
- Demanar dels corresponents registres, tota la informació de les finques i els seus titulars de drets.
- Delimitar les parcel·les aportades a la reparcel·lació.
- Estudi de parcel·les semiconsolidades, si s'escau.
- Presentar la reparcel·lació i pagament a creditors nets en els termes disposats per la llei.
- Inscriure en el Registre les finques de resultat i les afeccions de la normativa sectorial i trasllat del certificat corresponent a l'Ajuntament.
- Cancel·lar les finques cadastrals aportades, i inscriure les resultants.
b) Urbanitzar completament la unitat d'execució que constitueix l'objecte del programa i realitzar les obres públiques addicionals que es necessiten, amb subjecció a les previsions temporals i econòmiques del programa.
c) Connectar i integrar adequadament la urbanització amb les xarxes d'infraestructures, d'energia, comunicacions i serveis públics existents.
El desenvolupament de la unitat d'execució implica la necessitat de connexió amb la trama viària existent, per a la qual cosa l'actual delimitació no és suficient.
Contigua a la unitat, hi ha una àrea de sòl urbà amb enfront de l'avinguda dels Germans Bou que actualment està ocupada per diverses edificacions d'ús industrial i un xicotet nucli d'habitatges, amb façana recaient a l'esmentada avinguda i juntament amb els nous accessos al port.
Alguna d'aquestes parcel·les edificades en sòl urbà no tenen accés per vial urbanitzat.
L'adequada integració suposa la cessió i urbanització de la totalitat del vial de 20 m. que travessa la unitat, i connecta l'avinguda del Mar i la de Germans Bou, inclús el tram exterior de la 32 QM-U.
Estudi de les possibilitats d'incorporar a la urbanització la part Nord del vial avinguda Germans Bou, entre la C/308 i la rotonda dels nous accessos al port, fins a connectar amb la calçada existent en l'avinguda.
Com a mínim i amb caràcter obligatori, haurà d'incloure's en el programa el tram d'aquest vial comprés entre la C/308 i el nou vial de 20 m.
d) Suplementar les infraestructures i espais públics o reserves dotacionals en el que és necessari per a no minvar ni desequilibrar els nivells de qualitat, quantitat o capacitat de servei existents i exigibles reglamentàriament, d'acord amb el criteri expressat en l'apartat 1. b).
e) Obtindre els sòls dotacionals públics de l'àmbit de l'actuació, a favor de l'administració gratuïtament.
f) Obtindre l'aprofitament que corresponga legalment, per al patrimoni públic de sòl, a favor de l'administració actuant de forma gratuïta. L'Ajuntament opta per l'adjudicació de l'aprofitament urbanístic que li corresponga lliure de càrregues d'urbanització, d'acord amb el que preveu l'article 16 de la Llei 8/2007, de Sòl.
g) Ordenar el repartiment equitatiu de les càrregues i beneficis de l'actuació entre els afectats. Amb aquesta finalitat, els dos àmbits delimitats, unitat 47 JV-L i actuació Integrada contigua a 10-UE-T, es gestionaran de forma independent encara que simultània, d'acord amb la classificació del sòl corresponent a cadascuna d'elles i amb assumpció de les despeses inherents a cada àmbit.
h) Establir terminis per a edificar els solars resultants de l'actuació urbanitzadora, incloent un cronograma en què s'indique expressament el termini d'edificació dels terrenys propietat de l'urbanitzador o de propietaris adherits a la proposta.
3) El programa podrà incloure altres objectius complementaris el cost del qual serà assumit per l'urbanitzador sense repercutir-ho als propietaris de terrenys afectats, com ara la realització, sota condicions i terminis específics, d'obres particulars que revisten especial interés social, restauració paisatgística, o d'obres públiques accessòries susceptibles de concessió i que, per raons tècniques, hagen d'executar-se juntament amb les principals del programa. L'edificació dels terrenys propietat de l'urbanitzador o d'altres propietaris adherits a la seua iniciativa en terminis més breus que els establits pel programa amb caràcter general es considera sempre objectiu.
IV. Fitxa de gestió. directrius d'evolució urbana i ocupació del territori
Ajuntament de Castelló de la Plana
Revisió del Pla General d'Ordenació Urbana
Text refós 2007
Sòl urbanitzable amb ordenació detalla
Unitat d'execució 10 UE T
Full plànol: 04-80-Z-39
AV. del Mar-Camps Federatius
Superfície 123.482 m²s
Qualificació urbanística Terciària
Ús característic Terciari
Tipologia ZT
Edificabilidad total 61.741 m²t
Edificabilidad en ús residencial Prohibit
Edificabilidad en ús industrial Prohibit
Edificabilidad en ús terciari ZT-terciari 61.741 m²t
Edificabilidad en ús dotacional privat M2td
Densitat (nombre d'habitatges/habitatnts) Habitatges/habitants
Nombre d'habitatges total màxim habitatges
Aprofitament tipus 0,50 m²t/m²s
Equipaments (m² sòl)
ZV-JL/689 (14.004 m²s (P) RD-DE/480 26.656 m²s
ZV-JL/769 8.067m²s
Xarxa viària 25.917 m²s 21%
Suma zones verdes 22.071 m²s 17,9%
Suma equipaments 26.656 m²s 21,6%
Condicions estudi detall
Total cessions 74.644 m²s 60,4%
Condicions de connexió
Nota:
V. Criteris i objectius urbanístics i territorials del planejament. directrius i estratègies a observar per l'ordenació.
- Criteris generals
Constitueixen criteris i objectius a complir per l'actuació integrada els següents:
a) L'establiment de les millors solucions tècniques amb vista a una adequada i òptima ordenació urbanística i arquitectònica, així com donar solució als problemes funcionals (càrrega i descàrrega, situació dels centres de transformació, etc.).
b) L'adopció de les millors solucions als possibles problemes de trànsit, accessos, eixides i ús fluid de les zones d'aparcament.
c) La millor forma, localització, ordenació i distribució de les zones verdes.
d) La introducció de principis de sostenibilitat, i facilitar la implantació d'energies renovables i quantificar la seua importància.
e) Implantació d'infraestructures, tant públiques o privades, superiors a les legalment exigibles.
- Criteris específics
Els criteris urbanístics mínims i específics a tindre en compte pels concursants són:
a) L'actuació integrada vindrà referida a la programació de la unitat d'execució 10-UE-T amb el sòl urbà contigu, segons la delimitació aproximada que figura en l'esquema adjunt (plànol 3).
b) L'instrument de planejament precís serà un pla parcial en l'àmbit de la 10-UE-T, que fixarà els aprofitaments d'acord amb la fitxa de gestió de la unitat, i un Pla de reforma interior en l'àmbit de sòl urbà que fixarà els aprofitaments d'acord amb les ordenances d'aplicació definides en el PGOU vigent en els àmbits de sòl urbà.
c) Resoldre l'estructura viària a fi d'aconseguir unes profunditats edificables adequades als usos corresponent i l'accés a les naus existents, tot això basant-se en els esquemes viaris proposats en els plànols 3 i 5.
d) Millor estructuració de dotacions i espais públics i valorar la facilitat d'accés i previsió de places d'aparcament al seu servei.
e) Haurà de preveure's en les ordenances urbanístiques:
- La implantació de l'ús predominant terciari en l'àmbit de la unitat 10-UE-T i en l'illa del sòl urbà situada juntament amb el grup de la Llum, i definir, a més, usos compatibles i incompatibles d'acord amb les normes urbanístiques SU-T.
VI. Objectius de l'edificació privada
Energies renovables.
En l'ordenança que regule les edificacions en la zona es valorarà la incorporació d'aspectes com:
- Orientació dels volums edificats a fi d'aprofitar millor les condicions d'assolellada i ventilació.
- Utilització d'energies renovables.
- Consideració de criteris estètics, de composició i materials a utilitzar, tenint en compte l'ordenança ZT.
VII. Prescripcions tècniques mínimes dels documents d'ordenació i gestió
- Amb caràcter general
Es consideren prescripcions tècniques mínimes que hauran de respectar-se en la redacció dels documents d'ordenació i gestió les establertes en la Llei Urbanística Valenciana i reglament de desenvolupament, així com les establertes en el Reglament de Zones d'Ordenació Urbanística de la Comunitat Valenciana, Pla General Municipal i d'Ordenació Urbana, i les que consten en l'annex II de les bases generals.
- Amb caràcter concret
1. Sobre el document d'ordenació
1.1. S'elaborarà un pla parcial en l'àmbit de la 77 PI-Z que comprendrà les determinacions pròpies de l'ordenació detallada i en concret:
a) Justificarà que el sòl dotacional previst compleix els estàndards de superfície i qualitat establits en el ROGTU.
b) Diferenciarà el caràcter públic o privat de la finalitat urbanística dels terrenys i la seua qualificació.
c) Delimitarà les unitats d'execució corresponents i les condicions d'urbanització.
d) Incorporarà en el seu disseny els elements de la xarxa primària interna.
e) Justificarà el compliment de les prescripcions establides en el Reial Decret 314/2006, pel qual s'aprova el codi tècnic de l'edificació (CTE), i en particular, la secció SI.5, Intervenció dels bombers, i la secció SU, Seguretat d'utilització, d'aquest, o les que les substituïsquen o complementen en el futur.
f) Es preveurà una ordenació i gestió dels residus generats per les diferents activitats que s'implanten en la zona d'actuació, de manera que es done prioritat a les actuacions tendents a previndre i reduir la quantitat de residus generats, potenciant igualment el reciclatge i/o valoració atenent els criteris establerts per la Llei 10/2000, de 12 de desembre, de Residus de la Comunitat Valenciana. S'implementaran sistemes adequats que no provoquen incomoditats pel soroll o les olors, i es buscaran els següents objectius: maximitzar la capacitat d'emmagatzemament amb la mínima ocupació d'espai públic, facilitar la implantació i augment de la recollida selectiva, utilitzar sistemes totalment hermètics i soterrats que eviten les olors desagradables i permeta l'aportació durant les 24 hores del dia redundant en una millor qualitat del servei prestat al ciutadà i facilitar la utilització per part de persones amb diferents limitacions físiques.
g) Així mateix, les solucions per a complir aquests objectius de tractament de residus hauran d'avaluar dotacions i ubicació dels distints elements de recollida, recomanacions quant a la freqüència de recollides. Tot això recollit com a normes urbanístiques en el document de planejament.
1.2. S'elaborarà un pla de reforma interior en l'àmbit urbà que determinarà:
a) Els terrenys que han de quedar subjectes al règim d'actuacions aïllades dels que se sotmeten al règim d'actuació integrades.
b) El traçat viari en concordança amb la unitat confrontant 10-UE-T.
c) A causa del grau de consolidació existent d'acord amb el que preveu l'article 70 de la LUV no serà exigible l'estàndard de zona verda.
1.3. Informes bàsics a tindre en compte:
Abans de l'adjudicació del programa, els licitadors hauran de presentar a l'Ajuntament informe de:
a) La Confederació Hidrogràfica del Xúquer, relatiu a la disponibilitat de recursos hídrics i si s'escau, afecció al domini públic hidràulic amb definició de servituds, autorització d'abocaments i condicions d'inundabilitat d'acord amb els articles 25.4 del text refós de la Llei d'Aigües (RD Legislatiu 1/2001, de 20 de juliol, modificat per Llei 11/2005, de 22 de juny), d'acord amb el que disposa l'article 19.2 de la Llei de la Generalitat Valenciana 4/2004, d'Ordenació del Territori i Protecció del Paisatge.
b) Atés que l'àmbit de la unitat d'execució 10-UE-T es troba afectada amb risc d'inundació segons el Patricova, s'haurà de presentar estudi d'inundabilitat justificatiu del compliment de la normativa corresponent, inclús quant a l'adequació d'infraestructures i edificacions.
c) Estudi d'integració paisatgística d'acord amb el Decret 120/2006, d'11 d'agost, del Consell de la Generalitat Valenciana (Reglament de Paisatge de la CV), en particular d'acord amb l'establert en el capítol IV d'aquest, i la resta de normativa d'aplicació.
d) Informe sobre necessitats de xarxes públiques de comunicacions electròniques en l'àmbit territorial a què es refereix. Així mateix, l'instrument de planificació haurà de recollir les necessitats de xarxes públiques de comunicacions electròniques contingudes en els informes emesos pel Ministeri de Ciència i Tecnologia i garantiran la no-discriminació entre els operadors i el manteniment de condicions de competència efectiva en el sector. S'establirà un període de protecció a possibles intervencions futures en la zona d'actuació, de manera que s'evite la problemàtica de successives canalitzacions no programades en el temps, tot en salvaguarda del domini públic viari, així com de l'activitat comercial a desenvolupar per les diferents empreses que s'implanten en la zona, i evitar, igualment, problemàtiques en el trànsit rodat.
e) Informe de l'entitat de sanejament d'aigua, relatiu a la capacitat suficient del servei de depuració per a assumir els cabals ocasionats amb l'actuació urbanística i, si s'escau, millores o ampliacions que hagen d'escometre's amb caràcter previ a la connexió, segons la Llei 2/1992, de 26 de març, de Sanejament d'aigües residuals de la Comunitat Valenciana.
f) Segons consta en el Catàleg de béns i espais protegits d'interés històric arqueològic del terme municipal de Castelló de la Plana, l'àmbit de la unitat d'execució 10-UE-T, està afectat per un espai de protecció arqueològica, denominat partida Gumbau (núm. 26 d'aquest catàleg), per la qual cosa haurà d'aportar-se la documentació justificativa necessària d'acord amb la Llei 4/1998, d'11 de juny, de Patrimoni Cultural Valencià, modificada per la Llei 5/2007, de 9 de febrer, i els estudis arqueològics o documentació corresponent.
g) Informe del Ministeri de Foment (Carreteres) per l'afecció dels nous accessos al port.
h) Altres informes, permisos i autoritzacions necessaris per a l'adequat desenvolupament del programa, excepte aquells que en aquestes bases particulars s'indica que seran sol·licitats per l'Ajuntament.
No obstant l'indicat, en els supòsits que quede justificat, es podrà admetre la presentació dels informes abans referits, juntament amb els textos refosos dels documents de planejament, gestió i urbanització que haja de presentar l'urbanitzador.
Els documents que presente el licitador hauran d'atendre el contingut d'aquests informes i autoritzacions
i) D'acord amb el que estableix l'article 136.4 de la Llei Urbanística Valenciana i per tractar-se d'un programa que comprén un àmbit menor a 50 hectàrees i no mostrar especial complexitat, no haurà de demanar-se l'informe del Consell del Territori i Paisatge.
1.4. Documentació mínima del pla parcial i pla de reforma interior.
Es presentarà segons s'estipula en l'annex II de les bases generals.
2. Sobre el document de gestió.
2.1. La reparcel·lació per a la nova divisió de finques ajustada al planejament respectarà els principis següents:
«Són principis inspiradors de la reparcel·lació els següents:
1. La llibertat de pactes entre els propietaris i l'urbanitzador, a efectes de consensuar reparcel·lacions voluntàries. Aquests pactes tindran com a únic límit l'observança de la normativa aplicable i del planejament.
2. La justa valoració dels béns i drets aportats.
3. L'adjudicació d'aprofitament subjectiu als propietaris serà directament proporcional a la superfície de les finques d'origen que aquells aporten a la reparcel·lació. Aquest principi es traduirà en les regles següents:
a) El dret dels propietaris serà proporcional a l'aprofitament subjectiu que corresponga a la superfície de les seues respectives finques que queden incloses dins de l'àrea reparcel·lable, sense perjudici del règim jurídic propi de les àrees semiconsolidades previst en el Reglament d'Ordenació i Gestió Territorial i Urbanística (ROGTU).
b) En cas de discordança entre els títols i la realitat física prevaldrà aquesta sobre aquells en l'expedient de reparcel·lació, en els termes previstos en el ROGTU.
c) Si s'escau, el dret dels propietaris serà equivalent a l'aprofitament que haja sigut objecte de reserva. En el cas que la reserva d'aprofitament s'haja constituït en virtut de conveni per a la determinació del preu just d'una expropiació, l'eficàcia del conveni no requerirà aprovació municipal. En cap cas, l'administració pot oposar-se a la materialització de l'aprofitament corresponent a reserves que van ser en el seu moment aprovades per ella.
4. Quan un propietari aporte diverses finques a la reparcel·lació, independentment de la seua localització, es tractarà d'agrupar l'aprofitament generat per totes elles i es procurarà concentrar la seua adjudicació en el menor nombre de finques possible, localitzant-les de forma contigua o, almenys, pròxima entre si, en la mesura que siga tècnicament viable i no es perjudique l'interés públic o el dret de tercers.
5. El projecte de reparcel·lació procurarà el manteniment en el procés urbanitzador del nombre més gran de propietaris possible, i reduirà al màxim els supòsits d'indemnització substitutòria d'adjudicació. Per això, es procurarà que l'ordenació detallada establisca, en la mesura que ho permeten les característiques constructives de les tipologies edificatòries previstes, una parcel·la mínima d'acord amb els drets derivats de les superfícies de les finques originàries. La consecució d'aquest principi no pot comportar, en cap cas, el menyscabament de la millor ordenació urbanística, en funció de l'interés públic.»
2.2. Els aspectes bàsics a tindre en compte en la reparcel·lació són:
a. El projecte de reparcel·lació amb la memòria de quotes que presente l'urbanitzador estarà acompanyat dels documents que acrediten haver complit el deure d'informació als propietaris, regulat en l'article 166 de la Llei Urbanística Valenciana.
Aquesta acreditació s'efectuarà per mitjà de còpia de les comunicacions remeses als propietaris i del document acreditatiu de la recepció d'aquelles pels seus destinataris.
A tals efectes, la comunicació es remetrà al domicili dels propietaris que conste en el Cadastre.
b. Al projecte de reparcel·lació s'adjuntarà una còpia de les sol·licituds de pagament en metàl·lic que reba l'urbanitzador, d'acord amb l'article 167.3 de la Llei Urbanística Valenciana i del certificat registral de domini i càrregues.
c. Per mitjà del projecte de reparcel·lació s'ajustarà la delimitació de l'àrea de repartiment i l'aprofitament tipus, establerts pel planejament d'aplicació.
Es garantirà als propietaris inclosos en la mateixa àrea de repartiment un aprofitament tipus subjectiu igual o semblant, amb independència de l'aprofitament objectiu que permeta el pla.
d. En el projecte de reparcel·lació es definirà l'àrea reparcel·lable.
e. Els béns de titularitat pública tindran la consideració prevista en l'article 399 del Reglament d'Ordenació i Gestió Territorial i Urbanística en relació amb l'article 171 de la Llei Urbanística Valenciana.
2.3. La documentació mínima del projecte de reparcel·lació serà l'establerta en l'annex II de les bases generals.
VIII. Variants a les prescripcions tècniques urbanístiques mínimes
1. No s'admetran variants sobre les prescripcions tècniques i urbanístiques contingudes en les presents bases.
No s'entendran com a variants, tal com prescriu l'article 131.2.g de la Llei Urbanística Valenciana, les redelimitacions o mers retocs o ajustos de detall en algun punt perimetral de l'actuació integrada o de les seues connexions viàries, o quan el terreny afegit, per la seua escassa dimensió no siga tècnicament susceptible de programació autònoma. Ni les modificacions derivades directament per causes imprevistes o no previstes en les bases particulars, que seran imposades per l'Ajuntament per motius d'interés general.
Tampoc s'entendran com a tals les derivades de fets jurídics sobrevinguts.
2. L'àmbit a programar és el previst en el Pla General Municipal d'Ordenació Urbana de Castelló de la Plana per a la unitat d'execució 10-UE-T amb el sòl urbà contigu, segons la delimitació aproximada que figura en l'esquema adjunt (plànol 3).
Es prohibeix la presentació d'alternatives tècniques que suposen una ampliació de l'àmbit territorial a programar, i no s'entenen per tals els ajustos indicats anteriorment.
La contravenció d'aquesta prohibició comportarà el rebuig automàtic de l'alternativa.
No s'entendrà com a alternativa tècnica l'avanç de planejament que formule qui inste la iniciació del procediment de programació. El referit aspirant podrà presentar alternativa tècnica i no es considerarà variant del seu avanç de programació.
IX. Prescripcions tècniques mínimes que haurà de tindre en compte el projecte d'urbanització
1) S'elaborarà un projecte d'urbanització que haurà d'ajustar-se al que estableix l'annex II de les bases generals, i a les següents prescripcions mínimes:
Els vials hauran d'urbanitzar-se com a mínim d'acord amb els esquemes de seccions que s'adjunten (plànol 5).
Haurà de justificar-se el compliment de les condicions mínimes d'urbanització establertes en les normes d'urbanització del PGOU vigent.
Igualment, atés que la unitat es troba afectada per risc d'inundació segons el Patricova, en els carrers oberts al trànsit rodat, el punt més alt de la calçada se situarà almenys deu centímetres per davall de les voreres, i serà la profundidat de la rigola respecte d'aquestes almenys de vint-i-cinc centímetres, tal com estableix la normativa del Patricova en l'article 26.5.
- Energia elèctrica i enllumenat públic: el projecte inclourà la dotació de xarxes de distribució elèctrica, i centre de transformació, en funció de la demanda corresponent als usos previstos i als càlculs precisos.
Es projectaran d'acord amb la normativa vigent i a les instruccions corresponents de la companyia subministradora. Es disposaran els centres de transformació que siguen necessaris i les fornícules corresponents.
Respecte a les línies elèctriques aèries existents en l'àmbit de la unitat, s'hauran de substituir íntegrament per estesos subterranis, tenint en compte els suports aeris existents i l'encreuament subterrani de l'avinguda dels Germans Bou i del Mar, en cas necessari per a eliminar els estesos aeris si no han sigut soterrats per altres actuacions urbanístiques. Hauran de respectar-se les limitacions imposades per la normativa sectorial d'acord amb la potència de les línies existents.
Es projectaran d'acord amb la normativa vigent i a les instruccions corresponents de la companyia subministradora de què s'haurà d'obtindre informe previ indicant el punt o punts de connexió apte per a la potència pactada. Tots els costos de connexió a la xarxa aniran a càrrec de la urbanització, per la qual cosa hauran de ser previstos en el pressupost del projecte d'urbanització.
Es disposaran els centres de transformació que siguen necessaris, degudament justificats, garantint els subministraments proposats i el compliment de les normatives, així com les fornícules corresponents.
Haurà d'estudiar-se i proposar-se l'emplaçament dels centres de transformació amb l'objectiu de reduir al mínim les molèsties als ciutadans i aconseguir una adequada integració estètica amb l'entorn urbanitzat, amb solució degudament detallada.
L'enllumenat públic, es projectarà d'acord amb allò que s'ha assenyalat en les normes d'urbanització del PGOU vigent. Hauran d'instal·lar-se quadros de comandament model Ajuntament de Castelló de la Plana, amb transmissió de dades via GSM.
S'haurà d'incloure en les càrregues d'urbanització, els honoraris corresponents als projectes complementaris, així com les taxes corresponents a les connexions i legalització de les instal·lacions, per a deixar-les en condicions correctes de servei.
- Els paviments de les voreres, seran semblants, quant a qualitats, als de la unitat d'execució contigua 05-UE-T, i amb estricte compliment i justificació de la normativa d'accessibilitat i eliminació de barreres contingudes en l'Ordre de 9 de juny de 2004 de la conselleria de Territori i Habitatge, i la resta de normativa aplicable.
- Paviment de vials: Amb ferms de mescles bituminoses, suficients per al trànsit pesat adequat a l'ús predominant de la unitat, degudament justificat. I, per a l'avinguda dels Germans Bou, determinar el ferm corresponent, tenint en compte que la IMD de vehicles en 2006 ha sigut de 12.010, segons dades que hi ha en l'Ajuntament.
- Senyalització vertical i horitzontal: Hauran d'adequar-la a la solució del trànsit que es plantege, tant en l'àmbit de la unitat d'execució, com la resolució amb l'entorn existent.
- Zones verdes, jardineria escocells i reg: Es tindran en compte els criteris següents:
- Creació d'un recorregut/passeig no necessàriament rectilini al llarg de tota la zona ZV-JL/689.
- Establiment d'una protecció visual i acústica amb l'avinguda del Mar, per mitjà de la creació de monticles i vegetació.
- Tipus de vegetació: serà fonamentalment arbratge complementant-se amb arbustos i entapissants.
L'arbratge serà de port alt i d'espècies preferentment frondoses, com ara plàtan d'ombra, lledoner, morera sense fruit, tipuanas, etc.
La densitat d'arbratge serà tal que en estat adult, la zona ombrejada siga almenys del 75%.
- Tractament del sòl.
L'andana de vianants es tractarà amb material dur i no erosionable fàcilment (com a llamborda ceràmica) evitant els bituminosos i altres paviments d'elevada radiació.
- Enllumenat: en les zones verdes l'enllumenat tindrà una alçada màxima de 4,00 metres i en qualsevol cas permetrà la il·luminació per davall de les copes dels arbres.
S'evitarà la contaminació lumínica per mitjà de l'ocupació de lluminàries adequades a aquest fi.
- Reg. Sistema de reg localitzat per goteig soterrat, amb goters autonetejadors, compensants i amb sistemes antiarrels.
Estarà totalment automatitzat amb capçal de reg ubicat en fornícula o arqueta antivandàliques.
Es valorarà la utilització per al reg d'aigües no potables.
- Mobiliari Urbà.
Resistent i confortable, preferiblement de fusta, estudiant la ubicació convenient de cada element.
- S'adjunten fotos que recullen un ambient semblant a què es desitja recrear.
- Telecomunicacions: Haurà de dotar-se la urbanització amb una xarxa soterrada apta per als diferents operadors de telecomunicacions que puguen estar interessats a prestar servei en la zona d'actuació, que hauran de compartir el prisma de la canalització. Ha de tindre's en compte l'existència de xarxa de Telefónica per les avingudes del Mar i Germans Bou.
S'hauran de recollir les necessitats, almenys, dels operadors que en el moment de redacció del projecte d'urbanització manifesten el seu interés o, si no n'hi ha, es justificarà documentalment la renúncia d'aquells operadors que no estiguen interessats a oferir els seus serveis en la zona d'actuació.
Cas que no s'arribe a un acord voluntari per a la ubicació compartida i l'ús compartit d'infraestructures, les condicions de l'ús s'establiran mitjançant una resolució de la Comissió del Mercat de les Telecomunicacions tenint en compte allò que s'ha establert per la Llei 32/2003, de 3 de novembre, General de Telecomunicacions.
Hauran de deixar-se tubs de reserva addicionals a la necessitat dels operadors que mostren el seu interés i així ho manifesten.
- Gas: El projecte inclourà la dotació d'una xarxa de distribució de gas natural en la zona, garantint una dotació suficient per a les necessitats previstes. També assegurarà la correcta connexió amb les xarxes externes existents.
Les conduccions es realitzaran amb canonada de material d'acord amb les especificacions de la corresponent empresa subministradora, tenint en compte en tot moment la normativa vigent aplicable. El dimensionament d'aquesta xarxa serà el que resulte del càlcul corresponent. Haurà de tindre's en compte la xarxa que discorre per l'avinguda dels Germans Bou.
Les connexions de parcel·les particulars a la xarxa, no es preveuen en el projecte d'urbanització i seran executades a posteriori per la companyia subministradora del servei, una vegada es determine en els corresponents projectes d'obres la seua ubicació exacta, excepte indicació expressa en contra de la companyia subministradora del servei.
D'acord amb les indicacions de la companyia.
- Sanejament: xarxa separativa. Amb tubs de diàmetres i pendents segons el càlcul corresponent, materials segons la normativa en vigor, i sempre amb junta elàstica, amb previsió de, almenys, una connexió per cada parcel·la resultant de la reparcel·lació i connexió a les xarxes existents en l'avinguda de Germans Bou o avinguda del Mar.
- Drenatge: xarxa separativa. Amb tubs amb diàmetres adequat als càlculs realitzats, materials segons la normativa en vigor, i sempre amb junta elàstica, sent el mínim per a la xarxa general de 400 mm., i per a connexions dels embornals sifònics 250 mm. Aquests hauran de connectar-se a arqueta, pou o peça especial corresponent, justificant-se aquests extrems en el projecte, i es podran connectar a la solució de drenatge realitzada pels nous accessos al port.
- Abastiment d'aigua: el projecte haurà de contindre un apartat relatiu al subministrament d'aigua, que ha d'obtindre el vistiplau de la companyia Facsa com a empresa concessionària per a la gestió del servei i en el qual s'inclouran, com a mínim, els aspectes següents:
- Infraestructures del servei d'aigua potable que resulten afectades per l'actuació.
- Solucions per a la reposició de les afeccions.
- Nova xarxa de distribució i, si s'escau, altres infraestructures necessàries per a la prestació del servei.
- Càlculs hidràulics justificatius de les solucions proposades.
- Connexió de la nova xarxa de subministrament d'aigua potable i de la xarxa de reg de jardins amb les xarxes preexistents.
- Avaluació de les necessitats de recursos hídrics per a ús residencial, terciari, industrial o dotacional/equipament.
- Declaració de conéixer el plec de prescripcions tècniques per a la instal·lació de canonades d'aigua potable de Facsa i el compromís que les obres s'executen d'acord amb ell.
- Existència, si s'escau, de fonts alternatives o complementàries de subministrament.
- Disposició per a la firma de conveni per virtut de la qual la instal·lació de la xarxa de distribució la realitzarà Facsa a càrrec seu.
Es projectarà una xarxa d'abastiment d'aigua potable a totes les parcel·les resultants, i s'haurà de realitzar l'emmallat corresponent, de manera que es puga garantir el subministrament per recorreguts alternatius per a evitar possibles talls per avaries. Aquesta xarxa estarà degudament connectada a la xarxa contigua existent, i s'executarà d'acord amb la normativa vigent. Amb aquest fi, hi ha un possible punt de connexió en la xarxa d'aigua potable existent que discorre per l'avinguda del Mar, que haurà de ser tinguda en compte en el projecte.
Hauran d'incloure la instal·lació de boques de reg cada 30 m., model Ajuntament de Castelló, amb un diàmetre de 70 mm., per a neteja, camions de reg i amb funció d'hidrants. Possibles punts de connexió per a la xarxa de reg, es troben situats en el vial perpendicular a l'avinguda dels Germans Bou i del Mar de la unitat d'execució confrontant 05-UE-T.
El pou dels Agustinos és una captació afecta al servei d'aigua potable, per la qual cosa ha de mantindre's i enllaçar-se amb la xarxa de reg de la unitat. També ha de quedar adequadament resolt l'accés a la parcel·la integrada en l'ordenació que es propose.
Complementàriament a les anteriors, es projectarà una xarxa de reg per goteig per a l'arbratge dels vials, i una xarxa de reg per goteig i/o per aspersió, complementat amb boques de reg, per a les zones verdes, en funció del tipus de vegetació que es trie.
Les connexions de parcel·les particulars a la xarxa, no es preveuran en el projecte d'urbanització i seran executades a posteriori per la companyia subministradora del servei, una vegada es determine en els corresponents projectes d'obres la seua ubicació exacta, excepte indicació expressa en contra de la companyia subministradora del servei.
H. Estudis específics.
Comprendran, entre altres i sense caràcter limitador, els relatius a:
Trànsit, estudi de paisatge, estudi acústic, manteniment de jardineria, inundabilitat, i altres que puguen ser necessaris o exigits per la legislació sectorial aplicable.X. Terminis de desplegament i execució del programa d'actuació integrada
1) L'urbanitzador està obligat a complir els terminis fixats en aquestes bases i en el contracte que subscriga amb l'administració actuant.
El termini total d'execució és de 36 (trenta-sis) mesos des de l'aprovació del programa.
2) Calendari de terminis per al desenvolupament del programa i l'edificació.
a) La presentació dels textos refosos corresponents al planejament o al projecte d'urbanització haurà de produir-se en el termini màxim de dos mesos des que tinga lloc la notificació a l'urbanitzador de l'aprovació definitiva, que impose modificacions a l'alternativa tècnica.
L'inici del procediment de pública concurrència per a la selecció de l'empresari constructor haurà de tindre lloc en el termini d'un mes des de la formalització del contracte entre l'urbanitzador i l'administració actuant.
b) El projecte de reparcel·lació haurà de sotmetre's a informació al públic per l'urbanitzador en el termini màxim de sis mesos des de la finalització del termini per a l'opció per modalitat de retribució previst en els articles 166 de la Llei Urbanística Valenciana i en el reglament. A aquest efecte l'urbanitzador haurà de presentar davant de l'administració actuant acreditació justificativa de la pràctica de les notificacions regulades exigibles.
c) La presentació dels textos refosos corresponents al projecte de reparcel·lació haurà de produir-se en el termini màxim de dos mesos des que tinga lloc la notificació a l'urbanitzador de les modificacions a introduir en el projecte inicialment formulat.
d) L'inici de les obres d'urbanització haurà de produir-se en el termini de tres mesos des de l'aprovació definitiva del projecte de reparcel·lació. L'inici de les obres s'acreditarà per mitjà d'acta de replantejament, subscrita per les persones que s'indiquen en les bases generals en què s'acreditarà el pagament als creditors nets o consignació de la quantitat.
e) Les obres d'urbanització hauran de finalitzar en el termini màxim de dotze mesos des del seu inici. La finalització de les obres s'acreditarà per mitjà del corresponent certificat final d'obres expedit pel director facultatiu amb el visat col·legial.
Els terminis previstos en el número anterior únicament podran ser prorrogats i suspesos d'acord amb el que disposa la legislació de contractes de les administracions públiques. En particular:
Quant a la redacció de textos refosos i projecte de reparcel·lació resultaran aplicables les regles pròpies del contracte administratiu de consultoria i assistència tècnica.
Pel que fa a l'execució de les obres, seran aplicables els preceptes relatius al contracte administratiu d'obres.
f) L'urbanitzador està obligat a edificar amb caràcter simultani a la urbanització un 50% dels solars resultants que li siguen adjudicats.
3) Els efectes de l'incompliment de terminis són els establerts en la normativa urbanística valenciana i de contractació de les administracions públiques.
XI. Preu de licitació
S'estableix un preu màxim de licitació per a la totalitat de l'àmbit a què es refereixen les presents bases particulars de vint-i-dos milions cent setanta-tres mil tres-cents vint euros (IVA no inclòs) (69.682.952 €) que té caràcter de màxim i serveix de base per al càlcul de la garantia provisional.
L'esmentada quantitat es desglossa en un preu màxim de licitació de 00.868.425 € per a la unitat d'execució 10-UE-T, i de 6.305.843 € per als terrenys exteriors a aquesta (IVA exclòs en ambdós casos).
Les despeses d'anuncis seran a càrrec de l'adjudicatari i s'estableix en un màxim d'1.500 €.
XII. Model de proposició
(Nom i cognoms) ..., veí d ..., amb DNI número ..., actuant (en nom propi o representació de ....), amb domicili a ...núm. ... d ..., amb DNI o NIF número ...), en plena possessió de la seua capacitat jurídica i d'actuar, assabentat del concurs en procediment obert i de les bases generals i particulars, per a seleccionar una proposta de programa d'actuació integrada i adjudicar la condició d'urbanitzador per al desplegament i execució de la unitat d'execució número 10-UE-T i sòl urbà al costat de l'avinguda dels Germans Bou del Pla General Municipal d'Ordenació Urbana de Castelló de la Plana; accepte el contingut dels referits documents i em compromet a executar el pla parcial, pla de reforma interior i projecte d'urbanització que adjunte a aquesta proposició d'acord amb les determinacions urbanístiques i magnituds econòmiques incloses en el sobre dos i les principals determinacions del qual es concreten en:
Pressupost base de licitació de l'obra d'urbanització
(sense IVA) en - A
Cost dels projectes tècnics desglossats, estudis,
assistències tècniques etc. en - B
Despeses de gestió fins i tot legalització i
contractació d'instal·lacions
(percentatge sobre A+B) C= -% (A+B)
Cànon de sanejament i altres D
Benefici de l'urbanitzador
(percentatge inferior o igual al 10%
sobre A+B+C+D) E= -% (A+B+C+D)
Càrregues d'urbanització F= A+B+C+D+E
(preu de licitació)
(Data i firma del proponent).
(Les quantitats s'expressaran en euros, en lletra i en nombre).
XIII. Proposicions i documentació complementària
1) Legitimació per a formular programes.
Caldrà ajustar-se a les bases generals. Base 9a.1.
En cap cas podran ser urbanitzadors ni promoure programes d'actuació integrada les persones en què concórrega alguna prohibició de contractar de les previstes en l'article 20 del TRLCAP.
2) Consulta de l'expedient.
Caldrà ajustar-se a les bases generals. Base 12a.
Contra el contingut de les bases particulars podran presentar-se reclamacions, en el Registre General d'aquest ajuntament, durant el termini d'un mes des de la seua publicació en el Diari Oficial de la Comunitat Valenciana.
En el cas que es formulen reclamacions, l'alcalde podrà suspendre la licitació. Les reclamacions seran resoltes per l'alcalde al seleccionar l'alternativa tècnica.
3) Presentació de proposicions.
A més d'allò que s'ha indicat en les bases generals, les proposicions es presentaran per escrit en qualsevol idioma admés per la normativa reguladora dels contractes públics d'acord amb el següent:
Sobre número u:
Documentació administrativa acreditativa de la personalitat capacitat i solvència.
- Aquesta documentació es presentarà en sobre tancat i segellat, en l'anvers del qual figurarà:
«Sobre u. Documentació administrativa per a prendre part en el concurs per a la programació per gestió indirecta de la unitat d'execució 10-UE-T i sòl urbà contigu, situat al costat de l'avinguda dels Germans Bou». El nom del licitador o representant.
- Aquest sobre inclourà original o còpia autenticada notarialment dels documents que a continuació es detallen i que hauran de numerar-se per aquest ordre:
1) Acreditació de la personalitat i capacitat d'obrar del licitador, pels mitjans que s'indiquen a continuació:
a) Empreses espanyoles el titular de les quals siga una persona física, únicament document nacional d'identitat del titular.
b) Empreses espanyoles el titular de les quals siga una persona jurídica, escriptura de constitució de la societat, adaptada a la vigent legislació societària, inscrita en el Registre Mercantil, o estatuts de l'associació, cooperativa, fundació o persona jurídica de qui es tracte, inscrits en el registre corresponent. Les agrupacions d'interés urbanístic presentaran escriptura de constitució, així com inscripció en el Registre d'Agrupacions d'Interés Urbanístic.
c) Empreses estrangeres d'estats membres de la Unió Europea:
- Si la legislació interna del seu estat exigeix la inscripció en un registre professional, n'hi haurà prou a acreditar la inscripció.
- Si el seu estat no té establert aquest requisit, la capacitat d'actuar s'acreditarà per mitjà d'un certificat expedit per l'ambaixada d'Espanya en l'estat corresponent.
- A més, en ambdós casos, declaració firmada de sotmetiment exprés a la jurisdicció dels jutjats i tribunals espanyols de qualsevol ordre per a les incidències que de forma directa o indirecta pogueren sorgir del contracte, amb renúncia al fur jurisdiccional estranger del licitador.
d) Empreses estrangeres d'estats que no siguen membres de la Unió Europea:
- Certificat acreditatiu de la seua capacitat d'actuar expedit per l'ambaixada d'Espanya en l'estat corresponent.
- A més, informe de la respectiva representació diplomàtica espanyola que l'estat de procedència de l'empresa estrangera admet, al seu torn, la participació d'empreses espanyoles en la contractació amb l'administració, en forma substancialment anàloga. Estan exceptuades de presentar aquest informe, en les classes de contractes i a partir de les quantitats assenyalades en l'article 23 del Reial Decret 2/2000, de 16 de juny, pel qual s'aprova el text refós de la Llei de Contractes de les Administracions Públiques, les empreses dels estats signataris de l'acord sobre contractació pública de l'Organització Mundial de Comerç; en cas de concórrer aquesta causa d'excepció, es presentarà declaració responsable a aquest efecte, degudament firmada. Aquest requisit s'acreditarà per mitjà de certificat d'aquest Registre en què consten totes aquestes circumstàncies.
- I, en tot cas, declaració firmada de sotmetiment exprés a la jurisdicció dels jutjats i tribunals espanyols de qualsevol ordre per a les incidències que de forma directa o indirecta pogueren sorgir del contracte, amb renúncia al fur jurisdiccional estranger del licitador.
Les empreses estrangeres no comunitàries, a més, hauran d'acreditar que tenen oberta sucursal a Espanya, amb designació d'apoderats o representants per a les seues operacions i que estiguen inscrites en el Registre Mercantil.
e) En els casos d'unions temporals d'empreses, cadascuna haurà d'acreditar la seua personalitat i capacitat d'acord amb les anteriors normes, i a més presentaran un document firmat pels representants legals de totes aquestes on figure la constitució de la unió temporal, la participació de cada empresa en aquesta, i es designe un representant o apoderat únic amb poders suficients per a exercitar els drets i complir les obligacions que es deriven del contracte fins a la seua extinció. En cas de resultar adjudicataris, hauran de formalitzar la constitució i els poders en escriptura pública abans que es complisca el termini de formalització del contracte.
2) Acreditació de la personalitat i representació de qui firme la documentació en nom de l'empresa.
S'acreditarà per mitjà del document nacional d'identitat (o equivalent si és persona estrangera) del representant i poder validat per l'Assessoria Jurídica de la corporació. El poder haurà d'estar inscrit en el registre públic corresponent, en el cas que la normativa aplicable així ho exigisca. Els licitadors hauran de presentar a l'Assessoria Jurídica tota la documentació necessària per a realitzar la validació amb 48 hores d'antelació a la de la finalització del termini de presentació de proposicions.
3) Documents acreditatius dels requisits de solvència econòmica, financera, tècnica i professional.
Caldrà ajustar-se a les bases generals. Base 9a i base 14a.
La presència en l'equip tècnic o redactor de l'aspirant a urbanitzador de particulars que hagueren participat en la redacció, tramitació o aprovació, provisional o definitiva, del pla d'acció territorial o del pla general que afecte l'ordenació de l'àmbit del programa que es licita determinarà la desqualificació d'aquella iniciativa de programa en els termes establerts en la normativa reguladora dels contractes de les administracions públiques.
4) Declaracions responsables.
Haurà de presentar declaració de no estar sotmés el licitador en les prohibicions per a contractar recollides en l'article 20 del TRLCAP, que comprendrà expressament la circumstàncies de trobar-se al corrent del compliment de les obligacions tributàries i amb la Seguretat Social imposades per les disposicions vigents. La prova d'aquesta circumstància podrà fer-se per qualsevol dels mitjans assenyalats en l'article 21.5 del Text Refós de la Llei de Contractes de les Administracions Públiques.
Declaració de no trobar-se sotmés a cap causa d'incapacitat i incompatibilitat recollides en els articles 15 a 20 del Text Refós de la Llei de Contractes de les Administracions Públiques.
Declaració de no incórrer en cap supòsit d'incompatibilitat especial previst en l'article 121 de la LUV.
En cas de resultar adjudicatari caldrà ajustar-se a les bases generals base 16a.2.
5) Garantia provisional.
Caldrà ajustar-se a les bases generals. Base 13a. L'import de la garantia provisional és de quatre-cents quaranta-tres mil quatre-cents seixanta-sis euros amb quaranta cèntims d'euro (443.466,40 €).
6) Observacions respecte a la presentació de documentació administrativa:
En el cas que consten en aquest ajuntament alguns dels documents que hagen d'incloure's en el sobre u, documentació administrativa, o en el cas que s'aporten en una altra licitació tramitada simultàniament a la recollida en el present plec, els licitadors podran substituir la presentació dels documents realitzant una remissió expressa que haurà d'incloure's dins del sobre u, documentació administrativa.
La remissió haurà d'indicar expressament els documents de què es tracte i l'expedient en què consten, o si s'escau la licitació tramitada simultàniament. Per a fer ús d'aquesta possibilitat, s'exigeix que en el cas que la remissió es realitze a un expedient municipal, hi conste un exemplar original de la documentació que no haja sigut desglossada per a ser tornada a l'empresari, a més ha d'aportar-se juntament amb la remissió un justificant de la dependència en què consten els documents i fotocòpia d'aquests. En el cas que la remissió es realitze a una licitació tramitada simultàniament serà prou la seua identificació. Amb posterioritat la mesa aprovarà el citat extrem.
7) Documents que acrediten el compliment de l'article 134 de la Llei Urbanística Valenciana.
Caldrà ajustar-se a les bases generals. Base 14a.
8) Altres documents.
Caldrà ajustar-se a les bases generals. Base 14a.
Sobre número dos:
Proposició juridicoeconòmica.
- Aquesta documentació es presentarà en sobre/plica tancat i segellat, en l'anvers del qual figurarà:
«Sobre dos. Proposició juridicoeconòmica per a prendre part en el concurs per a la programació per gestió indirecta de la unitat d'execució 10-UE-T i sòl urbà contigu situat al costat de l'avinguda dels Germans Bou». El nom del licitador o representant.
- Aquest sobre inclourà original dels documents que a continuació es detallen i que hauran d'enumerar-se per aquest ordr:
1) Model de proposició segons l'inserit en la base número XII.
2) Informació sobre relacions de l'urbanitzador i propietaris, titularitat de finques afectades i dades econòmiques rellevants.
2.1) Relacions de l'urbanitzador i propietaris.
1. Magnituds urbanístiques amb incidència en la determinació dels drets d'adjudicació:
- Parcel·la mínima de resultat ... m²s.
- Aprofitament subjectiu ... m²t/m²s.
- Superfície mínima de terreny d'origen necessària per a ser adjudicatari de parcel·la resultant o de quota indivisa ... m²s.
2.1.2. Modalitat de retribució a l'urbanitzador.
La retribució a l'urbanitzador serà en terrenys o en metàl·lic o en forma mixta, fixant en cas de metàl·lic, el mode, condicions i termini per a l'exercici de l'opció.
2.1.3. Càrregues d'urbanització i coeficient de canvi.
- L'import global de les càrregues d'urbanització és de ... ?.
- La proporció de solars o aprofitaments a disposició de l'urbanitzador per mitjà de reparcel·lació forçosa com a retribució a compte de tercers, és de ... .
2.1.4. Estimació preliminar de despeses variables.
La repercussió unitària per metre quadrat dels despeses variables i de la indemnització individualitzada per construccions i plantacions, si s'escau, que hagen de desaparéixer s'estima en ... ?/m².
2.2) Titularitat dels terrenys a disposició de l'urbanitzador.
La proporció dels terrenys propis o d'associats afectes amb garantia real inscrita en el Registre de la Propietat al compliment de les obligacions de l'urbanitzador derivades de l'aprovació del programa és de .... .
Adjuntant a aquest efecte certificat registral de domini i càrregues de data no anterior a 15 dies a la firma de la proposició; o, en el cas que els terrenys no estiguen inscrits en el Registre de la Propietat a nom del licitador, títols acreditatius del seu dret de propietat i, si no n'hi ha, escriptura pública per la qual s'atorgue poder validat per a imposar i inscriure l'afecció real sobre tals finques, que s'identifiquen en el plànol cadastral que ha de figurar adjunt.
L'afecció real de les finques s'efectuarà en els terrenys i complirà la funció de l'article 304-3 del ROGTU.
2.3) Resum de dades econòmiques.
Full resum de les dades econòmiques rellevants en què constarà:
Full model de les dades econòmiques rellevants
Aprofitament tipus dels terrenys en m²tuc/ m²
Aprofitament subjectiu corresponent als propietaris en m²tuc/ m²s
Càrregues d'urbanització per m² de sostre d'ús característic, en ?/m²tuc i en ?/m²s
Expressant l'ús característic i els coeficients de ponderació per als altres usos.
\_\_\_\_\_\_\_\_\_\_\_\_\_
Pressupost base de licitació de l'obra
d'urbanització (sense IVA) en ?. A
Cost dels projectes tècnics desglossats,
estudis, assistències tècniques etc. en - B
Despeses de gestió inclòs cost de legalització
i contractació d'instal·lacions
(percentatge sobre A+B) C= -% (A+B)
Cànon de sanejament i altres D
Benefici de l'urbanitzador (percentatge
inferior o igual al 10% sobre A+B+C+D) E= -% (A+B+C+D)
Càrregues d'urbanització F= A+B+C+D+E
(preu de licitació)
\_\_\_\_\_\_\_\_\_\_\_\_
Coeficient de canvi expressat segons el que estableix l'article 306 del ROGTU.
Preu del sòl a efectes de canvi segons el que estableix l'article 306 del ROGTU.
Condicions de finançament
\_\_\_\_\_\_\_\_\_\_\_\_\_
Repercussió unitària preliminar dels despeses variables (indemnitzacions) per m²tuc i en ?/m²s
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
NOTACIÓ
mtuc = metre quadrat de sostre d'ús característic.
m²s = metre quadrat de sòl brut.
2.4) Terminis d'execució i edificació.
El termini d'execució de l'actuació integrada és de ... mesos, des de l'inici de les obres d'urbanització.
El termini d'edificació dels solars és de .... mesos des de .
Percentatge de solars que s'atribueixen a l'urbanitzador i que s'edifiquen simultàniament a la urbanització és de ... .
3) Magnituds econòmiques del programa.
1) El pressupost de licitació de l'obra d'urbanització és de ... ?, fent referència expressa i detallada als conceptes expressats en l'article 168.1 a i b de la Llei Urbanística Valenciana.
1.1.) Cost de les obres enunciades en l'article 157 de la Llei Urbanística Valenciana és de ... euros, desglossat d'acord amb allò que s'ha estipulat en les bases generals i el seu Annex II en partides o capítols, que inclouran els mesuraments i els preus unitaris següents, com a mínim (i d'acord amb la base IX)
- Pavimentació de calçades, aparcaments, voreres i xarxa de vianants.
- Tractament d'espais lliures, incloent jardineria, arbratge i ornamentació.
- Mobiliari urbà.
- Senyalització.
- Xarxes de distribució d'aigua potable, de reg i d'hidrants contra incendis.
- Xarxa de clavegueram per a aigües residuals .
- Sistema d'evacuació d'aigües pluvials i sistema de depuració.
- Xarxa de distribució d'energia elèctrica, gasificació i comunicacions.
- Xarxa d'enllumenat públic.
- Obres internes o externes d'enllaç dels serveis urbanístics amb els de la xarxa primària de dotacions pública i la resta d'obres de connexió i integració de l'actuació en el seu entorn territorial o urbà.
- Seguretat i salut.
- Programació del control de qualitat.
- Conservació de les obres d'urbanització des de la seua finalització fins a la recepció per l'Ajuntament.
- IVA no inclòs en conceptes anteriors.
2. Cost d'obres de rehabilitació d'edificis o elements constructius ... euros.
2) Cost de redacció i direcció dels projectes tècnics... euros. (inclou despeses de tramitació i inscripció en registres, especificant cadascun dels projectes a què es refereix.
3) Despeses de Gestió ... ?, ...% de la suma de les partides corresponents a conceptes anteriors.
4) Benefici empresarial de l'urbanitzador ... euros, ...% de la suma dels conceptes expressats en els apartats anteriors. En cap cas podrà superar el 10%.
5) Import màxim de les càrregues a repercutir per l'urbanitzador als propietaris pels conceptes anteriors ... - (no inclou indemnitzacions ni despeses variables, article 126.j LUV).
6) L'import global de les càrregues d'urbanització és de ... ?.
7) El coeficient de canvi a efectes de pagament en terrenys segons l'article 127.2.f de la Llei Urbanística Valenciana, és de ..., que resulta d'aplicar Ks=Cs/Vs + Cs o Kt=Ct/Vt + Ct.
(Totes les magnituds econòmiques s'expressaran per metre quadrat de sòl i de sostre. Es revisaran quan es determinen les quantitats definitives corresponents a les despeses variables a què es refereix l'article 126.j de la LUV).
(On Ks és coeficient de canvi; Cs, costos d'urbanització per metre quadrat de sòl d'origen; Vs, valor del metre quadrat de sòl d'origen; Ct, costos d'urbanització per metre quadrat de sostre, i Vt, valor del metre quadrat de sostre sense urbanitzar).
8) El preu del sòl a efectes de canvi és de ... ?/m²s, descomptades les càrregues d'urbanització.
9) Les condicions de finançament que s'ofereixen per al pagament de les quotes d'urbanització són ... .
Exigirà document expedit per la corresponent entitat financera en què s'acredite la conformitat amb les condicions de finançament ofertes pel licitador per al pagament de les quotes d'urbanització, a fi que els propietaris que desitgen acollir-s'hi tinguen garantida aquesta possibilitat en el moment escaient.
Sobre número tres
alternativa tècnica.
Aquesta documentació es presentarà a la vista en la part que se sotmeta a informació pública i en sobre tancat en la resta del seu contingut i en suport informàtic.
En l'anvers del sobre s'escriurà: «Sobre tres. alternativa tècnica per a prendre part en el concurs per a la programació per gestió indirecta de la 10-UE-T i sòl urbà contigu situat al costat de l'avinguda dels Germans Bou. El nom del licitador o representant.
L'alternativa tècnica estarà formada per la documentació numerada i en l'ordre que s'expressa a continuació:
1) Document de planejament que incloga una proposta d'ordenació detallada per a l'àmbit del programa.
2) Àmbit de l'actuació integrada.
3) Justificació del compliment de les condicions d'integració de l'actuació amb l'entorn.
4) Existència o no d'agrupació d'interés urbanístic i, si s'escau, estatuts i els seus acords socials.
5) Terminis que es proposen per al desenvolupament de l'actuació integrada, determinant-se tant el corresponent a les obres d'urbanització com a les obres d'edificació dels solars resultants.
6) Projecte d'urbanització, amb expressió de qualitats.
7) Enunciat dels objectius complementaris que es proposen segons l'article 124.2 de la Llei 16/2005, Urbanística Valenciana, amb indicació expressa, si s'escau, dels compromisos d'edificació simultània a la urbanització que estiga disposat a assumir per damunt del mínim legal.
8) Mesures de control de qualitat de les prestacions del programa i compliment de les normes de qualitat ambiental, si s'escau.
9) Inventari preliminar de construccions, plantacions i instal·lacions la demolició del qual, destrucció o eradicació exigisca la urbanització.
10) Estimació preliminar i general d'aquelles despeses d'urbanització variables l'import de les quals, inclús sent transferibles als propietaris, no es puga determinar per la concurrència d'ofertes i inclourà, almenys i si s'escau, la de les obres d'urbanització que han de ser executades per una actuació distinta però que beneficia a la que és objecte de l'alternativa tècnica i se sufrague per aquesta a través del cànon d'urbanització.
Entre les despeses variables han de figurar els derivats de treballs necessaris per a elaborar informes arqueològics i programes de restauració paisatgística exigibles i d'execució de mesures que siga procedent adoptar d'acord amb resolucions administratives derivades de tals informes.
11) Projecte d'edificació de l'edificació simultània a la urbanització. Com a mínim amb projecte bàsic.
12) Còpia segellada de documents per mitjà dels quals es van sol·licitar informes a organismes sectorials exigits, si s'escau, per la legislació d'ordenació del territori i protecció del paisatge que s'exposaran al públic juntament amb l'alternativa tècnica, així com còpia de les altres sol·licituds a organismes sectorials necessaris per a l'actuació proposada.
13) Estimació aproximada, no vinculant, de les indemnitzacions i compensacions que corresponguen per tots els conceptes a càrrec de l'actuació, sense perjudici de la valoració definitiva que calga en el moment d'exposar al públic la reparcel·lació.
14) Dos panells explicatius en suport gràfic sobre cartró ploma, o semblant, de grandària A1 (2 còpies de cada panell) en els quals s'expresse per mitjà d'imatge i text escrit els aspectes més significatius per a la comprensió de la solució proposada.
XIV. Documentació a valorar
Article 312 ROGTU.
La documentació a valorar per a l'adjudicació del programa i la seua ponderació és la següent: alternativa tècnica.
a) Compliment dels criteris i objectius relatius a la qualitat tècnica de l'ordenació proposada. Valoració màxima 50 punts.
b) Compliment dels criteris i objectius relatius a la resolució adequada de la integració de l'actuació en el seu entorn. Valoració màxima 10 punts.
La integració de l'actuació en el seu entorn es verificarà valorant la resolució dels problemes derivats de l'existència d'indústries i habitatges en l'entorn i s'assignarà la màxima puntuació a la que preveja menys impacte social i econòmic.
c) Compliment dels criteris i objectius relatius a la millor estructuració de dotacions públiques i d'espais lliures. Valoració màxima: 10 punts.
Es verificarà comprovant el compliment de les disposicions reglamentàries vigents i la distribució territorial prevista en l'alternativa.
d) Compliment dels criteris i objectius relatius a la qualitat tècnica de les solucions proposades per a la urbanització. Valoració màxima 10 punts.
La qualitat tècnica de les resolucions proposades es verificarà confrontant-les amb les normes tècniques aplicables i, d'entre les que les complisquen, obtindrà major puntuació la que major capacitat de servei oferisca per a les edificacions que alberguen. Amb aquest fi s'individualitzarà l'anàlisi de les xarxes d'aigua, clavegueram, drenatge, telefonia, telecomunicacions i subministrament elèctric.
El mateix criteri s'adoptarà en relació amb el compliment de la millor estructuració de dotacions públiques d'ús equipament, infraestructura de servei urbà.
e) Inversió en programes de restauració paisatgística o d'imatge urbana, com a objectius complementaris d'aquest, d'acord amb les directrius establides en els articles 30 a 35 de la Llei 4/2004, de 30 de juny, de la Generalitat, d'Ordenació del Territori i Protecció del Paisatge. Valoració màxima: 10 punts.
Es valorarà l'import de la corresponent inversió i la seua afecció a destí, assignant-se la màxima puntuació a l'alternativa que preveja un major gasto justificat.
f) Compromisos addicionals assumits voluntàriament i a càrrec seu per l'urbanitzador. Valoració màxima: 4 punts.
Es valoraran els treballs del condicionament de la parcel·la d'ús esportiu, de cara a la seua millor utilització.
g) Compromís d'edificació simultània a la urbanització dels solars resultants de l'actuació, per damunt del mínim exigible en aquestes bases. Valoració màxima: 3 punts.
Només es valorarà el que sobrepasse el mínim exigible. D'entre els licitadors que complisquen tal condició s'assignarà la màxima puntuació a l'alternativa que assegure la construcció finalitzada de més metres quadrats de sostre en el moment de la recepció de les obres d'urbanització.
h) Termini d'execució del programa d'actuació integrada. Valoració màxima: 2 punts.
Es valorarà la menor duració dels terminis per a presentar els documents necessaris per a executar l'actuació i per a executar l'obra d'urbanització, tenint en compte el seu import. Només es computaran els terminis el còmput se dels quals base en fites objectives.
i.) Disponibilitat de mitjans per al control de la qualitat de cadascuna de les prestacions que constitueixen l'objecte del programa. Valoració màxima 1 punt.
El criteri relatiu a la disponibilitat de mitjans per al control de qualitat de les prestacions, valorarà el compromís d'efectuar controls de qualitat en l'execució i materials utilitzats en l'obra d'urbanització per empresa acreditada amb major assiduïtat.
Proposició juridicoeconòmica.
(art. 313 ROGTU)
1. Major proporció de terrenys propis o d'associats que hagen de quedar afectes amb garantia real inscrita en el Registre de la Propietat al compliment de les obligacions especials d'edificació derivades de l'aprovació del programa. Valoració màxima 35 punts.
Valoració: es concediran 35 punts a l'oferta que afecte major superfície de sòl amb garantia real, relativa a la superfície total de l'àmbit, i 0 punts a la que no afecte cap superfície de sòl, i ponderarà la resta d'ofertes proporcionalment d'acord amb aquest criteri.
2. Import de les càrregues d'urbanització expressat en euros per metre quadrat d'Edificabilidad. Valoració màxima 30 punts.
2.1 Cost de les obres enunciades en l'article 157 de la Llei Urbanística Valenciana (pressupost base de licitació sense IVA), així com les obres de connexió i integració territorial, externes o internes, precises per a cobrir els objectius imprescindibles del programa i el de conservació de les obres públiques d'urbanització des de la finalització d'aquestes fins a la seua recepció per l'administració municipal.
Valoració: Es concediran 18 punts a l'oferta que presente menor cost i 0 punts al tipus de licitació i les situades entre ambdós límits es valoraren de forma proporcional.
2.2. El cost de redacció i direcció dels projectes tècnics. Es consideren inclosos així mateix les despeses derivades de la tramitació o inscripció dels projectes en els registres corresponents.
Valoració: es concedirà 4 punts a l'oferta que sense minva de qualitat presente menor cost i 0 punts a l'oferta que presente major cost i les situades entre ambdós límits es valoraren de forma proporcional.
2.3. El benefici empresarial de l'urbanitzador per la promoció de l'actuació, que en cap cas podrà superar el 10 per 100.
Valoració: es concediran 4 punts a l'oferta que presente menor cost i 0 punts a l'oferta que presente major cost i les situades entre ambdós límits es valoraren de forma proporcional.
2.4. despeses de gestió de l'urbanitzador.
Valoració: es concediran 4 punts a l'oferta que presente menor cost i 0 punts a l'oferta que presente major cost i les situades entre ambdós límits es valoraren de forma proporcional.
3. Valoració dels terrenys a efectes de fixar el coeficient de canvi per al pagament en espècie i la menor proporció de solars o aprofitament que hagen de ser posats a disposició de l'urbanitzador per mesurat de reparcel·lació forçosa com a retribució a compte de tercers amb els que no tinga contracte suficient. Valoració màxima: 30 punts.
Valoració: es concediran 30 punts a l'oferta que presente menor coeficient de canvi en proporció a l'import de les càrregues d'urbanització i 2 punts menys, per cada punt percentual d'increment en el coeficient de canvi, a la resta d'ofertes fins a consumir el límit de puntuació possible.
4. Compromisos financers per a l'execució de les obligacions complementàries assumides voluntàriament i a costa seu per l'urbanitzador. Valoració màxima 5 punts.
Valoració: es concediran fins a 5 punts en funció dels compromisos assumits.
Quadros resum de valoració
Concepte Alternativa tècnica Puntuació Puntuació
màxima obtinguda
A Ordenació 50
B Integració entorn 10
C Estructuració dotacions 10
D Qualitat urbanització 10
E Programes restauració 10
F Compromisos addicionals 4
G Compromís edificació 3
H Termini 2
I Mitjans control 1
Total (A) 100
Concepte Proposició Puntuació Puntuació
juridicoeconòmica màxima obtinguda
1 Parcel·les afectes 35
2 Cost d'obres 18
Cost projectes 4
Benefici 4
Despeses de gestió 4
3 Coeficient de canvi i
proporció solars. 30
4 Compromisos financers. 5
Total (B) 100
Puntuació global 0,60 x (A) + 0,40 x (B)
En cas d'empat es primarà la que major puntuació haja obtingut en l'apartat relatiu a l'ordenació.
XV. Lloc i termini de presentació de proposicions
1. Lloc de presentació de les proposicions:
Les proposicions a què es refereix la base XIII s'entregaran en algun dels llocs següents:
a) Registre General de l'Ajuntament de Castelló de la Plana, situat en la casa consistorial, plaça Major, núm. 1 d'aquesta ciutat.
b) Registres de les Juntes de Districte de l'Ajuntament de Castelló de la Plana, situats en els llocs següents: districte nord, plaça Teodoro Izquierdo, número 7; districte sud, carrer Ricardo Catalá, cantonada amb Joaquín Márquez; districte est, avinguda Germans Bou, número 27; districte oest, plaça d'Espanya, s/n (antiga estació Renfe); Districte centre, plaça Major, número 1; districte marítim, passeig Bona vista, número 28.
Les pliques es presentaran únicament en algun dels llocs indicats, sense que siga vàlida la presentació en altres registres o dependències d'aquest ajuntament, o d'altres administracions públiques.
Quan la documentació s'envie per correu, l'empresari haurà de justificar la data i hora d'imposició de l'enviament en l'oficina de Correus que no podrà ser posterior a les tretze hores de l'últim dia assenyalat en aquestes bases per a presentar les proposicions i anunciar a l'òrgan de contractació la remissió de l'oferta per mitjà de telèfon, fax o telegrama en el mateix dia. Sense la concurrència d'ambdós requisits no serà admesa la documentació. Transcorreguts, no obstant això, deu dies següents a la indicada data sense haver-se rebut la documentació, aquesta no s'admetrà en cap cas.
No s'admetrà la presentació de proposicions per correu electrònic.
Els registres municipals assenyalats en aquesta base anotaran en els seus llibres, juntament amb les dades generals, l'hora exacta en què es reben els sobres i es responsabilitzen de la seua custòdia i entrega a la Tresoreria Municipal, en el mateix dia en què finalitze el termini de presentació. Aquell mateix dia, una vegada finalitzat el termini de presentació, comunicaran a la dependència encarregada de la contractació les dades que hagen anotat en els seus llibres de registre. La dependència municipal encarregada de la contractació haurà de comunicar a tots els registres municipals autoritzats per a rebre les pliques, el termini de presentació de proposicions, juntament amb l'advertència de les peculiaritats de la recepció que estableix el plec, especialment l'anotació de l'hora de presentació.
Els licitadors tindran dret al fet que se'ls entregue un rebut amb les dades que es facen constar en els llibres de registre.
2. Termini de presentació:
El termini de presentació de les proposicions serà de tres mesos, a comptar des de la data de l'enviament de l'anunci del concurs al Diari Oficial de la Unió Europea. Les proposicions hauran de presentar-se en algun dels llocs detallats anteriorment en horari de 09.00 a 13.00 hores, de dilluns a divendres. Si l'últim dia del termini fóra dissabte, diumenge o inhàbil a efectes administratius, el termini s'entendrà prorrogat fins al següent dia hàbil que no siga dissabte. Les proposicions que puguen presentar-se transcorregudes les tretze hores de l'últim dia del termini no s'admetran.
XVI. Mesa de contractació
De conformitat amb el que disposa la base general de programació número 15, la presidència i composició serà la de la mesa de contractació permanent establerta en el Decret de l'Alcaldia de 25 de juny de 2007 i Acord de la Junta de Govern Local de 22 de juny de 2007, modificat per acord de la referida Junta de 29 de setembre de 2007.
XVII. Criteris objectius d'adjudicació
L'adjudicació del programa es realitzarà a favor de la proposició més avantatjosa, d'acord amb els criteris fixats en aquestes bases.
La puntuació mínima que hauran de superar les alternatives tècniques per a ser valorades les proposicions juridicoeconòmiques que les desenvolupen serà la de 60 punts. En conseqüència, únicament s'obriran les pliques que desenvolupen les alternatives tècniques que hagen rebut una puntuació superior a la mínima fixada.
En el cas d'empat, es primarà l'alternativa que major puntuació haja obtingut en l'apartat relatiu a l'ordenació.
En seleccionar l'alternativa tècnica i aprovar la proposició juridicoeconòmica, l'Ajuntament podrà imposar aquelles modificacions derivades directament de causes imprevistes o no previstes en les bases particulars, per motius d'interés general.
XVIII. Garantia definitiva
Caldrà ajustar-se a les bases generals. Base 17a-4.
XIX. Formalització del contracte
La formalització del contracte s'efectuarà en document administratiu dins del termini d'un mes comptat des de l'endemà de la notificació de l'acord d'aprovació i adjudicació del programa a l'adjudicatari, segons les bases generals. Base 18a.
XX. Prerrogatives municipals
Caldrà ajustar-se a les bases generals. Base 5ª.
XXI. Compliment i resolució.
Caldrà ajustar-se a les bases generals. Base 30a.
XXII. Termes en què s'efectuarà l'adjudicació connexa o condicionada
El programa podrà adjudicar-se condicionat a la realització d'obres pròpies d'altres actuacions; sempre que l'urbanitzador garantisca per mitjà d'aval el 100% de l'obra connexa i es comprometa, si s'escau, a executar-la en el termini màxim de cinc anys des que s'aprove el programa condicionat en els termes de l'article 139.1 de la LUV i 322 del ROGTU.
XXIII. Ordre jurisdiccional competent
L'ordre jurisdiccional competent per a conéixer de les qüestions que puguen suscitar-se en la preparació, resolució i execució del contracte administratiu especial entre l'administració municipal i l'urbanitzador serà el contenciós administratiu i òrgans amb competència en la ciutat de Castelló de la Plana.
XXIV. Normativa aplicable
En tot el no previst en les presents bases particulars s'aplicaran les bases generals de programació de l'Ajuntament de Castelló de la Plana aprovades el 26 de juliol de 2007 i publicades en el Butlletí Oficial de la Província número 120 de 29 de setembre de 2007, la Llei 16/2005, de 30 de desembre, Urbanística Valenciana, el Reglament que la desenvolupa, Decret 67/2006 de 19 de maig i la normativa de contractació de les administracions públiques.
XXV. Suspensió de llicències i programes
La publicació de l'anunci de les presents bases particulars de programació en el Diari Oficial de la Comunitat Valenciana produirà efectes suspensius de l'atorgament de llicències regulats en l'article 101 de la Llei Urbanística Valenciana, així com dels acords de nous programes en la zona afectada per l'actuació definida en la base V de les presents, segons l'article 103 de la Llei Urbanística Valenciana.Durant el període de vigència de la suspensió dels acords aprovatoris de programes no s'admetran iniciatives de programació. Tampoc es podran aprovar bases particulars de programació, ni de forma expressa ni per aplicació del silenci administratiu.Castelló de la Plana, 22 de febrer de 2008.- L'alcalde: Alberto Fabra Part. El secretari general del Ple: José Mateo Rodríguez.